CELEX: 62012TB0062
Language: el
Date: 2012-10-08 00:00:00
Title: Υπόθεση T-62/12: Διάταξη του Γενικού Δικαστηρίου της 8ης Οκτωβρίου 2012 — ClientEarth κατά Συμβουλίου [Προσφυγή ακυρώσεως — Πρόσβαση στα έγγραφα — Κανονισμός (ΕΚ) 1049/2001 — Γνωμοδότηση της Νομικής Υπηρεσίας του Συμβουλίου σχετικά με πρόταση κανονισμού του Κοινοβουλίου και του Συμβουλίου, όσον αφορά την πρόσβαση του κοινού στα έγγραφα του Κοινοβουλίου, του Συμβουλίου και της Επιτροπής — Επιβεβαίωση της άρνησης χορηγήσεως πλήρους προσβάσεως — Απαράδεκτο — Προθεσμία ασκήσεως προσφυγής — «Πράξη δεκτική προσφυγής» κατά την έννοια του άρθρου 263 ΣΛΕΕ — Επιβεβαιωτική πράξη]

24.11.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 366/35
            
         Διάταξη του Γενικού Δικαστηρίου της 8ης Οκτωβρίου 2012 — ClientEarth κατά Συμβουλίου
   (Υπόθεση T-62/12) (1)
   
   (Προσφυγή ακυρώσεως - Πρόσβαση στα έγγραφα - Κανονισμός (ΕΚ) 1049/2001 - Γνωμοδότηση της Νομικής Υπηρεσίας του Συμβουλίου σχετικά με πρόταση κανονισμού του Κοινοβουλίου και του Συμβουλίου, όσον αφορά την πρόσβαση του κοινού στα έγγραφα του Κοινοβουλίου, του Συμβουλίου και της Επιτροπής - Επιβεβαίωση της άρνησης χορηγήσεως πλήρους προσβάσεως - Απαράδεκτο - Προθεσμία ασκήσεως προσφυγής - «Πράξη δεκτική προσφυγής» κατά την έννοια του άρθρου 263 ΣΛΕΕ - Επιβεβαιωτική πράξη)
   2012/C 366/70
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: ClientEarth (Λονδίνο, Ηνωμένο Βασίλειο) (εκπρόσωποι: O. Brouwer και P. van den Berg, δικηγόροι)
   
      Καθού: Συμβούλιο της Ευρωπαϊκής Ένωσης (εκπρόσωποι: B. Driessen και C. Fekete)
   
      Αντικείμενο
   
   Αίτημα ακυρώσεως του υπ’ αριθ. 24/c/01/11 εγγράφου του Συμβουλίου της 1ης Δεκεμβρίου 2011, με την οποίο δεν επιτράπηκε στην προσφεύγουσα η πλήρης πρόσβαση στη γνωμοδότηση της Νομικής Υπηρεσίας του Συμβουλίου (έγγραφο 6865/09) για το σχέδιο τροποποιήσεων του Ευρωπαϊκού Κοινοβουλίου επί της προτάσεως της Ευρωπαϊκής Επιτροπής περί κανονισμού για την τροποποίηση του κανονισμού (ΕΚ) 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής (ΕΕ L 145, σ. 43).
   
      Διατακτικό
   
   Το Γενικό Δικαστήριο διατάσσει:
   
               1)
            
            
               Απορρίπτει την προσφυγή ως απαράδεκτη.
            
         
               2)
            
            
               Παρέλκει η απόφανση επί των αιτήσεων παρεμβάσεως του Βασιλείου της Δανίας, της Δημοκρατίας της Φινλανδίας και του Βασιλείου της Σουηδίας.
            
         
               3)
            
            
               Καταδικάζει την ClientEarth στα δικαστικά έξοδα.
            
         
      (1)  ΕΕ C 109 της 14.4.2012.